kardosdrur/scandi-wiki huggingface dataset:
Nebukadnesar 2.

Nebukadnesar II (ca. 640 f. Kr. til 562 f. Kr.) var en af de mest kendte herskere i Babylonien i det nybabyloniske dynasti. Han er mest kendt for sine erobringer af Judæa og Jerusalem og for sine monumentale byggerier i hovedstaden, Babylon. Han bliver kaldt Nebukadnesar den Store, men som følge af hans ødelæggelse af templet i Jerusalem og erobringen af Judæa, er han forhadt i jødisk sammenhæng.

Da Assyriens herredømme faldt, blev Babylonien igen et selvstændigt rige, og det Nybabylonske rige blev grundlagt. Nebukadnezar 2. indledte en storhedstid i Babylon. Han smykkede Babylon med pragtbygninger, og den mest kendte af dem var det store tempeltårn,Babelstårnet. Hans dronning, Semiramis, længtes efter sit hjemland i bjergene, hvorfor Nebukadnezar byggede et terrasseformet haveanlæg ved sit palads: de hængende haver som blev et af oldtidens syv underværker.

Når der tales om babyloniens herlighed, er det først og fremmest Nebukadnezars Babylon, som der henvises til. De mure, templer, slotte og privathuse, som er udgravet i vor tid, stammer hovedsageligt fra Nebukadnezars Babylon.

I indskrifter skriver Nebukadnezar stolt om det indtryk hans bygværker har gjort på menneskene. Han fortæller stolt at han gjorde sin hovedstad helt uigennemtrængelig ved anlæggelse af befæstninger med mure og volde og med vandgrave så brede, at de lignede havet. Det skulle aldrig lykkes nogen at trænge sig ind der, hvis de kom med onde hensigter.

Kongen var så stolt af sit værk, at han aldrig ville have det ødelagt. Derfor skrev han til de konger, som skulle regere efter ham, at den som en dag får brug for disse fæstningsværker, ikke skal gøre noget forsøg på at forsvare sig, men viljeløst overgive sin hovedstad i en fremmed herskers hænder.

Den persiske Kyros 2. (den store) erobrede i 538 f. kr. Babylon uden kamp, og byen forblev den vigtigste by i Orienten i flere hundrede år.

Med tiden udbredtes kulturen fra Babylon til andre byer. Indbyggerne begyndte at vandre til andre byer, og Babylon blev forladt og forfaldt.

Nebukadnesar i nyere tid 
Nebukadnesar er hovedperson i operaen med samme navn af Giuseppe Verdi fra 1842 og er også et skib i filmtrilogien Matrix.

Eksterne henvisninger 

Personer i oldtidens Mesopotamien
Babylonien
Regenter
Personer i Det Gamle Testamente
Mr. President

Mr. President var et tysk eurodance-gruppe fra Bremen, bedst kendt for deres megahit "Coco Jamboo" i 1996. Sangen lå nummer 1 i Tyskland, Østrig, Schweiz og andre europæiske lande, samt nummer 7 i England og 21 i USA.

Medlemmer 

 Lady Danii (Daniela Haak; 1991–2008)
 T-Seven (Judith Hinkelmann; 1991–2000)
 Sir Prophet (George Jones; 1991–1994)
 Lazy Dee (Delroy Rennalls; 1994–2008)
 Caren Miller (1994-1999) (ghost singer for T-Seven)
 Anne Schroeder (1994-1999) (ghost singer for Lady Danii)
 William King III (1995-2003) (ghost singer for Lazy Dee)
 Nadia Ayche (2001–2002)
 Myra (Myriam Beckmann; 2002–2003)
 Franzi (Franziska Frank; 2003–2008)

Timeline

Diskografi

Studiealbums

Opsamlings albums

Singler

Referencer

Eksterne henvisninger 

 

Eurodance
Musikgrupper fra Tyskland
Musikgrupper fra 1991
Musikgrupper opløst i 2008
Capote

Capote kan have flere betydninger:

 Capote (kappe) – en tyrefægter-kappe
 Capote (film) – om forfatteren Truman Capote
 Truman Capote – amerikansk forfatter
Jomo Kenyatta International Airport

Jomo Kenyatta International Airport (IATA-kode: NBO, ICAO-kode: HKJK) er en lufthavn der ligger i udkanten af Nairobi i Kenya.

Lufthavnen er en af Østafrikas største og har årligt cirka 4.400.000 rejsende.

Lufthavne i Kenya
Følelsernes opdragelse

Følelsernes opdragelse () er en roman af den franske forfatter Gustave Flaubert. Ved udgivelsen i 1869 blev den mødt med skepsis af både anmeldere og publikum, men den har opnået klassikerstatus. Den og Madame Bovary er de mest kendte og læste af Flauberts romaner.

Romaner fra Frankrig
Litteratur i 1869
IFA

IFA har flere betydninger:
 Institut for Fysik og Astronomi (Aarhus Universitet),
 Internationale fonetiske alfabet,
 Irish Football Association – Nordirlands nationale fodboldforbund,
 Israel Football Association – Israels nationale fodboldforbund,
 Industrieverband Fahrzeugbau – Østtysk version af DKW,
 Indirekte Fluorescerende Antistof test.
Landborgen

Landborgen er et højplateau langs Helsingborgsryggen i det vestlige Skåne. I Helsingborg når Landborgen en højde mellem 20 og 40 meter over havet. På Landborgen oprettedes i middelalderen Helsingborg Slot. 

Landborgspromenaden er en vandresti langs Landborgen.

Helsingborg
Bakker
Digitalt udbud

Bygherrekrav nr. 7 stiller krav til digitalt udbud af udførelsesentrepriser.

Bygherren skal gennemføre elektronisk udbud af udførelsesentrepriser samt sikre, at tilbud afgives i elektronisk form. I denne forbindelse skal sikres:

 at alt udbudsmateriale er tilgængeligt på internettet i udbudsperioden
 at udbudsmaterialet tilrettelægges og udformes således, at projektdata i størst muligt omfang kan genbruges elektronisk af efterfølgende aktører i byggeriets processer.

Bygherren skal tilvejebringe internetbaserede faciliteter til brug for modtagelse af tilbud. 

Bygherrekravene er formuleret af en række projektkonsortier i regi af regeringsinitiativet Det Digitale Byggeri, der i 2003 blev iværksat med formålet at digitalisere dansk byggeri.

Elektronisk udbudsproces 
Målet med kravet er at erstatte den papirbaserede udbuds- og tilbudsproces for entrepriser med en elektronisk udbuds- og tilbudsproces. Kravet skal gennemføres af bygherren i dennes udbudsproces over for entreprenørerne, og bygherren skal kræve af de bydende entreprenører, at de afgiver deres tilbud elektronisk.

Bemærk, at betegnelserne elektronisk udbud/tilbud og digitalt udbud/tilbud dækker over det samme, men den formelle korrekte juridiske betegnelse er elektronisk udbud/tilbud.

Herudover er målet med kravet, at rådgiveren skal udarbejde sit udbudsmateriale digitalt og på en sådan måde, at entreprenørerne kan genbruge materialet i størst muligt omfang såvel i tilbudsprocessen som i udførelsen.

Historisk 
Historisk set blev det første digitale udbud i Danmark gennemført af Byggeweb A/S, Erhvervs- og Byggestyrelsen og Forsvarets Bygningstjeneste i 2005, hvor seks entreprenører skulle hente udbudsmateriale på Byggeweb.dk i forbindelse med et udbud på Flyvestation Karup.

Eksterne henvisninger
 Det Digitale Byggeri 

It-udviklingsprojekter
Offentlig udbud
Landborgspromenaden

Landborgspromenaden er en vandresti langs Landborgen i det vestlige Skåne. Stien er cirka 14 kilometer lang og strækker sig fra det sydlige Helsingborg til Sofiero Slot. Promenaden går gennem flere grønne områder og parker.

Helsingborg
Vandreruter i Europa
Fynsk

Fynsk er en fællesbetegnelse for de dialekter af dansk, der tales på Fyn og nærliggende øer. Der skelnes normalt mellem 3 dialekter på selve Fyn: Øst-, syd- og vestfynsk – samt desuden tåsingsk, ærøsk og langelandsk. Vestfynsk kan desuden opdeles i nordvest- og sydvestfynsk. De fynske dialekter udgør sammen med dialekterne på Sjælland og Lolland-Falster de såkaldte ømål.

Grammatik 
Et karakteristikum ved fynsk – og specielt vestfynsk – er, at substantiverne har tre køn; en mand, en kone og et hus udtales således henholdsvis [i må'], [æn kown] og [æd hyws]. Substantiver i bestemt form tager endelserne -i for hankønsord, -en for hunkønsord og -et for intetkønsord, f.eks. katti og hunni ("katten" og "hunden"), der begge er hankønsord.

Fonologi 
Det er desuden almindeligt at det "bløde d" [ð] og "bløde g" på vest- og østfynsk ikke får noget lydligt udtryk, så rigsdanske ord som f.eks. gade og kage udtales som ga'e og ka'e. På sydfynsk bliver det "bløde d" og "bløde g" i stedet udtalt som "hårdt d" [d] og "hårdt g" [g]. 

De fynske dialekter har en række udtaleskel, som deler øen fra nordøst til sydvest, så dialekterne i denne forbindelse opdeles i to hovedgrupper; østfynsk (herunder sydfynsk) kontra vestfynsk (herunder nordvestfynsk og sydvestfynsk). F.eks. udtales en række kortere ord på østfynsk som tostavelsesord, mens de på vestfynsk trækkes sammen til etstavelsesord; f.eks. bliver "nye" og "bide" på østfynsk til "nyje" og "bije" men til "nyj" og "bij" på vestfynsk, og vestfynsk minder på dette punkt om jyske dialekter og østfynsk omvendt om de øvrige ømål på Sjælland.
  
Et eksempel på nedskrevet fynsk er sangen Opvaavni ("Opvågnen"), også kendt som Faa ajle di smaa Blomster, som er skrevet på sydfynsk.

Referencer 

Danske dialekter
Fyn
Mads Lang

Mads Lang (død 16. april 1557) var biskop i Århus fra 1537 – 1557. 

I følge en gammel beretning var han en af Nørrejyllands reformatorer, født i Hardsyssel: Hans første kendte virksomhed var som rektor i Slagelse. Måske har Hans Tausen efter sin hjemkomst fra Wittenberg øvet indflydelse på ham og senere, inden han rejste fra Viborg i 1529, viet ham til præst. 

Da rigshofmester Mogens Gjøe, en af reformationens ivrige forkæmpere, var kommet i besiddelse af Gråbrødre Kloster og kirke i Randers, hvorfra munkene var uddrevne, kaldte han i foråret 1530 Mads Lang til præst ved denne kirke. I et stridsskrift siger lektor Poul Helgesen, at Randers By 1530 «lod sig forføre og forvandle fra den menige Kristendoms Tro og Lærdom af tvende ulærde Mænd og forsorne Skalke», en Gråmunk, Broder Niels, og «en selvgjort Præst». 

I Randers virkede Mads Lang nu for reformationens udbredelse, indtil han 1537 kaldedes til evangelisk superintendent i Århus Stift. En tid har han dog vistnok tilbragt med teologiske studier udenlands, da han senere betegnes som magister, og man har en ret mærkelig skrivelse fra ham til Christian 3. sigtende til at fremme religiøsitet og sædelighed i hans stift og skrevet på ulasteligt tysk.

Som biskop virkede han i 20 år, til dels under vanskelige forhold, indtil sin død, 16. April 1557. At han har været betragtet som en mand med litterære evner, fremgår af at kansler Johan Friis opfordrede ham til at oversætte Platinas skrift om de romerske pavers levned i danske vers, et arbejde han ikke nåede at færdiggøre, men som senere fuldførtes af Anders Sørensen Vedel.

Kilder 

 

Biskopper over Århus Stift
Danskere i 1500-tallet
Tjek fødselsår
Prater

Prater (eller Wiener Prater) er et stort, offentligt parkområde i bydelen Leopoldstadt i Wien. Navnet Prater er sandsynligvis afledt af pratum eller prado (latin hhv. spansk for slette).

"Prater" er i daglig tale i Østrig ofte ensbetydende med den mere kendte forlystelsespark "Wurstelprater", som ligger helt mod vest i området, og som kun udgør en lille del af det seks kvadratkilometer store landskab. Denne forlystelsespark indeholder blandt andet det kendte pariserhjul Riesenrad (430 ton, 65 m høj), som bruges i filmen Den tredje mand, hvor hovedpersonen Orson Welles kan føre hemmelige samtaler, uden de kan høres af andre. I Würstelprater findes desuden et natåbent diskotek, "Villa Wahnsinn".

Historie

Området, som omfatter det nuværende Prater, blev første gang nævnt i 1162, da kejser Friedrich I gav jorden til den adelige familie Prato. Ordet Prater blev først brugt i 1403, og blev oprindeligt brugt om en lille ø i Donau, men blev gradvis udvidet til også at inkludere de omkringliggende områder. Jorden skiftede ofte hænder, indtil den blev købt af Maximilian II i 1560 for at være jagtområde. For at komme omstrejfere til livs forbød Rudolf II adgang til området. Den 7. april 1766 erklærede Joseph II Prater for frit til offentlig afbenyttelse og forlystelse og tillod desuden cafeer, som lagde grunden for Würstelprater. Helt indtil 1920 vedblev Prater at være jagtområde.

I 1873 blev en verdensudstilling afholdt i Prater, hvor et stort område blev indrettet med udstillingshaller omkring den runde bygning "Rotunde", som dog brændte ned i 1937. På dette sted findes nu Messegelände, som er en udstillingsbygning.

Området er blevet reduceret en smule i løbet af årene blandt andet med opbyggelsen af Ernst Happel-stadion (Østrigs nationalstadion) og den såkaldte Südosttangente, som er Østrigs mest befærdede motorvejsstrækning.

Eksterne henvisninger 

 Wiener Prater

Parker i Wien
Forlystelsesparker i Østrig
Santa Cruz (Bolivia)

Santa Cruz eller Santa Cruz de la Sierra er Bolivias største by og hovedstad i departementet Santa Cruz med 1,5 millioner indbyggere. Byen ligger i den østlige del af landet og har et af Bolivia's største industriområder.

Santa Cruz blev grundlagt 26. februar 1560 af spanieren Ñuflo de Chávez. Efter konflikter med indianske befolkningsgrupper blev byen flyttet til bredden af floden Piraí i 1592. Byen har traditionelt ligget isoleret i Bolivia og er kendt for at have mange bygninger fra den spanske koloniperiode.

Santa Cruz er hjemsted for Bolivias største lufthavn, Viru Viru International Airport.

Etableret i 1560
Holy Moses

Holy Moses er et tysk speed/thrash metal-band der blev dannet i 1980 af Ramon Brüssler og Jochen Fünders.

Diskografi 
 Queen of Siam – (1986)
 Finished With the Dogs – (1987)
 The New Machine of Lichtenstein – (1989)
 World Chaos – (1990)
 Terminal Terror – (1991)
 Reborn Dogs – (1992)
 No Matter What's the Cause – (1994)
 Master of Disaster – (2001)
 Disorder of the Order – (2002)
 Strength Power Will Passion – (2005)

Singler/eper 
 "Roadcrew" – (1987)
 "Too Drunk to Fuck" – (1991)
 "Master of Disaster" – (2001) (EP)

Opsamlingsalbum 
 Too Drunk to Fuck – (1993)

Demoer 
 Black Metal Masters – (1980)
 Holy Moses – (1981)
 Satan's Angel – (1982)
 Call of the Demon – (1983)
 Heavy Metal – (1983)
 Death Bells – (1984)
 Walpurgisnight – (1985)
 The Bitch – (1986)

Medlemmer

Nuværende medlemmer 
 Sabina Classen – Vokal
 Michael Hankel – Guitar
 Oliver Jaath – Guitar – Bas
 Atomic Steiff – Trommer

Tidligere medlemmer

Vokal 
 Jochen Fünders – (1980-1981)
 Iggy – (1981)
 Tom Hirtz – (fire uger i 1984)
 Andy Classen – (1994)

Guitar 
 Jochen Fünders – (1980-1981)
 Jean-Claude – (1981)
 Andy Classen – (1981-1994)
 Georgie Symbos – (1987)
 Thilo Hermann – (1988)
 Rainer Laws – (1988-1990)
 Jörn Schubert – (2000-2002)
 Franky Brotz – (2000-2005)

Bas 
 Ramon Brüssler – (1980-1986)
 Andre Chapelier – (1986-1987)
 Johan Susant – (1987)
 Thomas Becker – (1988-1990)
 Ben Schnell – (1990-1992)
 Dan Lilker – (1993-1994)
 Jochen Fünders – (2000-2001)
 Andreas Libera – (2001-2003)
 Alex De Blanco – (2003-2005)

Trommer 
 Peter Vonderstein – (1980-1981)
 Paul Linzenich – (1981-1984)
 Snake – (1984-1985)
 Herbert Dreger – (1985-1986)
 Uli Kusch – (1986-1990)
 Meff – (1992-1994)
 Julien Schmidt – (2000-2005)

Eksterne henvisninger 
 Officiel Holy Moses hjemmeside
 Officiel Holy Moses netværk / fanklub 
 

Metalgrupper fra Tyskland
Thrash metal-grupper
Musikgrupper fra 1980
Khan Abdul Ghaffar Khan

Khan Abdul Ghaffar Khan (Pashto/Urdu: خان عبد الغفار خان) (født ca. 1890 i Hashtnagar, Utmanzai, Peshawar, Nordvestlige grænseprovins, Britisk Indien, – død 20. januar 1988 i Peshawar, Pakistan) var en pashtunsk politiker og spirituel leder kendt for hans ikke-voldlige mod britisk i Indien. Khan var en livslang pacifist, inderligt troende muslim og allieret med Mahatma Gandhi. Han var også kendt som Badshah Khan (også Bacha Khan): pashto/urdu: "Høvdingenes konge".

Litteratur 
 Khan Abdul Ghaffar Khan (1969). My life and struggle: Autobiography of Badshah Khan (as narrated to K.B. Narang). Translated by Helen Bouman. Hind Pocket Books, New Delhi. 
 Rajmohan Gandhi (2004). Ghaffar Khan: non-violent Badshah of the Pakhtuns. Viking, New Delhi. . 
 Eknath Easwaran (1999). Non-violent soldier of Islam: Ghaffar Khan: a man to match his mountains. Nilgiri Press , Tomales, CA.  
 Khan Abdul Ghaffar Khan: A True Servant of Humanity by Girdhari Lal Puri pp 188-190. 
 Mukulika Banerjee (2000). Pathan Unarmed: Opposition & Memory in the North West Frontier. School of American Research Press.  
 Pilgrimage for Peace: Gandhi and Frontier Gandhi Among N.W.F. Pathans, Pyarelal, Ahmedabad, Navajivan Publishing House, 1950. 
 Tah Da Qam Da Zrah Da Raza, Abdul Ghaffar Khan, Mardan [NWFP] Ulasi Adabi Tolanah, 1990. 
 Thrown to the Wolves: Abdul Ghaffar, Pyarelal, Calcutta, Eastlight Book House, 1966. 

Politikere fra Pakistan
Børnelokker

En børnelokker er en person, der prøver at lokke børn med slik eller andre lokkemidler med henblik på at udnytte barnet. Udnyttelsen af barnet kan bestå i pædofili-relaterede seksuelle forhold og i nogle tilfælde børneporno. Alternativt kan udnyttelsen bestå i en kidnapning af barnet med heblik på at tvinge barnets nærmeste, f.eks. barnets forældre til at betale en løsesum. I nyere tid foretrækkes ordet pædofil ofte i stedet for børnelokker. 

Parafili
Sexologi
Snorbølger

Begrebet Snorbølger omhandler transversalbølger, der bevæger sig langs en streng eller snor.

Snorbølger kan relativt let fremstilles vha en vibrationsgenerator og en spændt streng, hvor man derefter tydeligt kan observere stående bølger ved grundtonens og de forskellige overtoners frekvens.

Disse toners frekvens afhænger af to faktorer; snorens spænding og snorens masse. Snorens spænding angives i N, mens snorens masse angives i g/m.

Hastigheden, v, for en snorbølge bestemmes som sagt af snorens spænding og snorens masse, henholdsvis kaldet F og m. 

Formlen for v er :

Eftersom hastigheden, v, for en snorbølge ikke bestemmes af frekvensen, får man ifølge formlen λ * f = v, at i snorbølger er λ og f omvendt proportionale.

Ofte vil man i simple forsøg holde snoren spændt ved at lægge den over en trisse og fastspænde et lod i dens ende. Hvis dette gøres kan man let udregne F, som da vil være lig med m * g, hvor m er loddets masse i gram og g er tyngdeaccelerationen (9.82 )

Bølger

de:Saitenschwingung
en:Vibrating string
fr:Corde vibrante
hu:Húr
it:Corda vibrante
ko:끈의 진동
Carl Emil Secher

Carl Emil Secher (født 3. maj 1824 på Williamsborg, død 29. juni 1888 i København) var en dansk historisk forfatter.

C.E. Sechers farfar var den rige Matias Povlsen Secher, og hans far, Jeremias Müller Secher (1776-1836) kunne i 1810 købe herregården Williamsborg for 110.000 rigsdaler. Imidlertid gik det dårligt med J.M. Sechers økonomi, og i 1824 blev han nødt til at sælge herregården for kun 14.000 rigsdaler. Han måtte tage til takke med en stilling som told- og konsumtionsunderbetjent i Helsingør og familien levede derefter i beskedne kår.

C.E. Sechers mor var Margrethe Agnete Grotum, født Secher (1785-1871), datter af M.P. Sechers bror Anker Jørgen Secher.

I 1843 tog C.E. Secher seminaristeksamen og 1846 eksamen artium, hvorefter han studerede filologi, først den klassiske, men senere, især påvirket af N. M. Petersen, den nordiske, i hvilken han 1858 tog magisterkonferens. Han giftede sig 24. december 1858 med Boyeline Christine Rasch (født 10. marts 1825), datter af kopist i Rentekammeret Boye Rasch.

Secher blev i 1850 ansat som stipendiarius i Gehejmearkivet, en slet lønnet og usikker stilling, i hvilken han måtte forblive, indtil han efter C. F. Wegeners afgang som gehejmearkivar fik fast ansættelse som assistent i kongerigets arkiv 1883; i denne bestilling døde han 29. juni 1888.

Foruden nogle sproglige arbejder, væsentlig af leksikalsk natur, har Secher udgivet en mængde større og mindre skrifter af historisk indhold, således Danmark i ældre og nyere Tid (I-III, 1873-76), teksten til Prospecter af danske Herregaarde 9.-20. Bind (1857-68), fortsættelsen af L. C. Müllers danmarkshistorie (en del af 18. århundrede), ligesom han til tidsskrifter, aviser og encyklopædiske værker leverede mangfoldige artikler og afhandlinger, mest vedkommende fædrelandets historie. Hans udgave af Poul Helgesens Danske Skrifter (1852-55) standsede med 1. bind. Af sin beundrede lærer N. M. Petersens danske litteraturhistorie besørgede han en ny udgave (1867-72).

Hans flid og ualmindelige hukommelse i forbindelse med hans lette adgang til den danske histories arkivalske kilder kom ham til gode ved hans mangeårige studier; meget har han derfor fremdraget, som historikeren vil kunne lære af; men hans ensidighed og blinde had til enevældens regeringsform har i den grad sat deres præg i det meste af, hvad han har skrevet, at man ikke uden videre tør tilegne sig hans resultater.

Kilder 

 
 V.A. Secher: Meddelelser om Slægten Secher (Siker), 1885.

Eksterne henvisninger 
 
 

Filologer fra Danmark
Arkivarer fra Danmark
Historikere fra Danmark
Faglitterære forfattere fra Danmark
Dansksprogede forfattere fra Danmark
Artikler fra 1. udgave af Dansk biografisk leksikon
Kradser

En kradser er et pølsebrød med sennep som hovedingrediens, og forskelligt andet indhold, der kun sælges fra en pølsevogn.

Ingredienserne til en kradser kan variere,
men som basis gælder at der anvendes et pølsebrød.
På pølsebrødet tilføjes forskelligt tilbehør som findes i pølsevognen,
og i forvejen anvendes til andre retter.
Typisk kan kunden frit vælge imellem hele udvalget uden at der ændres på prisen.

Ingredienserne kan være:

 Ketchup
 Sennep
 Ristede løg
 Rå løg
 Fransk sennep
 Remoulade
 Syltede agurker
 Fransk hotdog dressing
 Chili-dressing

Ved valg af få ingredienser,
fx ketchup, sennep og ristede løg,
vil de blive anbragt på pølsebrødets underside,
da den er mere plan end oversiden,
og tilbehøret glider så ikke af.

Ved valg af flere ingredienser vil det opskårede pølsebrød blive åbnet,
og ingredienserne lægges i åbningen,
så de ikke glider af,
når hele sortimentet bruges.
Pølsebrød er opskåret så de kan bruges til at lægge en pølse i,
hvilket gælder for en hotdog.

Ernæringsmæssigt er det ikke en specielt fiberholdig ret og er, sammen med pomfritter, den eneste ret i en pølsevogn der henvender sig til vegetarer.

Prismæssigt er en kradser billigere end fx en hotdog.
I år 2007 svinger priserne på landsplan fra kr. 5,- til 9,-.
Specielt prisen er også årsagen til kradserens popularitet.

Efterspørgslen på kradsere er faldet i nyere tid,
og det er derfor sjældent man ser kradseren nævnt på menukortet i pølsevognen.
Mange pølsevogne sælger dog gerne kradsere hvis man spørger,
men man skal være forberedt på at blive afvist.

Vegetarisme
Mad fra Danmark
Fastfood
Lundagård

Lundagård (dansk Lundegaard) var i middelalderen et befæstet slot, i dag en park i Lund i det vestlige Skåne. Fra det befæstede Lundegaard styrede den danske ærkebiskop i Lund, der blev betragtet som en ægte kirkefyrste, lig med de nordiske konger over et geografisk område, der strakte sig fra den nordtyske kyst helt op til Nordkalotten, som en åndelig fyrste over ikke kun byer og slotte, men også over herreder og over hele landsdelen Bornholm.

Inden for muren lå det kongelige møntværk og Lunds domkirke (sic).

I det 10. århundrede var Lundegaard en dansk kongsgård, og i det 12. århundrede kom domkirken dertil. Lundegaard mistede sin betydning under reformationen i Danmark og blev reduceret til en simpel kongebolig.

Nord for parken ligger Lunds universitetsplads, syd for parken ligger domkirken. 

Knud den Store ønskede at gøre byen til et centrum i Danmark ifølge Adam af Bremen: "Cuius metropolis civitas Lundona"  og lod blandt andet indrette et møntværk i byen; på mønterne blev byens navn stavet på samme måde, som møntmestrene i England på samme tid stavede London, og derfor skrev man LVND DENEMAC for at markere, at det var det danske London i Skåne, og ikke London i England, der var tale om.

I parken ligger Kungshuset, som stammer fra det 16. århundrede.

Kilder 

Gård
Parker i Sverige